**Білім алушылардың таным мәселелерін шешуге және субъективті жаңа білімді меңгеруге, ұлттық дәстүрлерді, мәдениетті зерделеуге және жалпыадамзаттық құндылықтарды дарытуға бағытталған тәрбие жұмысын іске асыру (бағаланатын кезеңге тәрбие жұмысы жоспарының көшірмесі қоса берілді):**

2021-2022 оқу жылына арналған « №265 негізгі мектебі» КММ тәрбие ісінің жылдық жоспары Қазақстан Республикасы Білім және ғылым министрінің 2019 жылғы 15 сәуірдегі №145 бұйрығына 2- қосымша, Қазақстан Республикасында білім беруді және ғылымды дамытудың 2020-2025 жылдарға арналған мемлекеттік бағдарламасына сәйкес оқу – тәрбие жүйесі білім берудің барлық деңгейлерінде бірыңғай идеологиялық және құндылықтар тәсілдерінен құралады.

Тәрбие жұмысын ұйымдастырудың негізгі нормативтік құқықтық құжаттары жинақталып, папкіге салынды. Олар:

1) Бала құқықтары туралы БҰҰ Конвенциясы;

2) Қазақстан Республикасының Конституциясы;

3)«Неке (ерлі-зайыптылық) және отбасы туралы» Қазақстан Республикасының 2011 жылғы 26

желтоқсандағы №518-IV Кодексі;

4)«Қазақстан Республикасындағы баланың құқықтары туралы» Қазақстан Республикасының

2002 жылғы 8 тамыздағы №345 Заңы;

5) «Тұрмыстық зорлық-зомбылық профилактикасы туралы» Қазақстан Республикасының 2009

жылғы 4 желтоқсандағы №214-ІY Заңы;

6) «Балаларды денсаулығы мен дамуына зардабын тигізетін ақпараттан қорғау туралы»

Қазақстан Республикасының 2018 жылғы 2 шілдедегі №169- VI Заңы;

7) «Білім туралы» Қазақстан Республикасының 2007 жылғы 27 шілдедегі №319 Заңы;

8) Қазақстан Республикасы Үкіметінің 2019 жылғы 27 желтоқсандағы №988 қаулысымен

бекітілген Қазақстан Республикасында білім беруді және ғылымды дамытудың 2020 – 2025

жылдарға арналған мемлекеттік бағдарламасы;

9) ҚР БҒМ 2019 жылғы 15 сәуірдегі №145 бұйрығымен бекітілген «Рухани жаңғыру»

бағдарламасын іске асыру жағдайындағы тәрбиенің тұжырымдамалық негіздері;

10) ҚР БҒМ 2020 жылғы 12 маусымдағы №248 бұйрығымен бекітілген Қазақстан

Республикасында өлкетануды дамытудың тұжырымдамалық негіздері.

***Тәрбие жұмысының мақсаты:***

* Қазақстан Республикасы Білім және ғылым министрінің 2019 жылғы 15 сәуірдегі №145 бұйрығы негізінде 2019-2024 жылдарға арналған «Рухани жаңғыру» бағдарламасын жүзеге асыру аясында тәрбиенің Тұжырымдамалық негіздерін іске асыруға ұйымдастыру;
* Қазақстан Республикасында білім беруді және ғылымды дамытудың 2020-2025 жылдарға арналған мемлекеттік бағдарламасына сәйкес оқу – тәрбие жүйесі білім берудің барлық деңгейлерінде бірыңғай идеологиялық және құндылықтар тәсілдеріне құрылады. Тәрбие жұмыстары барлық ынталы тараптар: отбасы, білім беру ұйымдары, қоғамның кең ауқымды қатысуымен кешенді түрде жұмыс жүргізу;
* Мектеп оқушыларының Қазақстан Республикасының Президенті Н.Ә. Назарбаевтың «Болашаққа бағдар: рухани жаңғыру» атты бағдарламалық мақаласы аясында;
* Білім мазмұнын жаңарту жағдайында балалар мен оқушы жастарды тәрбиелеудің идеологисы мен стратегиясын анықтау;
* Қазақстан Республикасының азаматтары және патриоттары ретінде қалыптасуы мен өзін – өздері танытуларына, әлеуметтенуіне, болашақ мамандық иесі болып, кәсіби, интеллектуалды және әлеуметтік шығармашылыққа жетуіне оңтайлы жағдай жасау;
* Адами капиталдың сапасын жақсарту мақсатында жастар патриотизм тәрбиелеуге және мұғалімдердің сана- сезімін жаңартуға аса мән береді.

***Тәрбие жұмысының міндеттері:***

* Жаңа демократиялық қоғамда өмір сүруге қабілетті азамат пен патриоттың қалыптасуына; тұлғаның саяси, құқықтық және сыбайлас жемқорлыққа қарсы мәдениетін қалыптастыруға; балалар мен жастардың құқықтық санасының өсуіне, оның балалар мен жастар ортасындағы қатыгездік пен зорлық-зомбылық көріністеріне қарсы тұруға дайын болуына ықпал ету.
* Тұлғаның рухани-адамгершілік және этикалық принциптерін, оның қазақстандық қоғам өмірінің нормалары және дәстүрлерімен келісілген моральдық қасиеттері мен мақсаттарын қалыптастыруға ықпал ету.
* Тұлғаның жалпыадамзаттық және ұлттық құндылықтарға бағдарлануына, ана тілі мен қазақ халқының, Қазақстан Республикасында тұратын этностар мен этникалық топтардың мәдениетін құрметтеуіне ықпал ету.
* Бала тұлғасын қалыптастыруда ата-аналардың ағарту жұмысын, психологиялық- педагогикалық құзыреттіліктерін күшейтуге, бала тәрбиесі үшін олардың жауапкершілігін арттыруға ықпал ету.
* Тұлғаның еңбек дағдыларын, экономикалық ойлауы мен кәсіби қалыптасуы мен өзін-өзі іске асыруына саналы қарым-қатынас қалыптастыру, экологиялық мәдениетін дамыту, сондай-ақ коэволюция идеяларын қабылдау қабілетіне және оны күнделікті өмірде басщылыққа алуына ықпал ету.
* Әрбір тұлғаның зияткерлік мүмкіндіктерін, көшбасшылық қасиеттерін және дарындылығын дамытуды қамтамасыз ететін уәждемелік кеңістік қалыптастыру, оның ақпараттық мәдениетін қалыптастыруға ықпал ету.
* Білім беру ұйымдарында көпмәдениетті орта құруға ықпал ету, жалпымәдени мінез- құлық дағдыларын қалыптастыру, тұлғаның өнерде және болмыста эстетикалық нысандарды қабылдау, меңгеру және бағалау әзірлігін дамыту.
* Салауатты өмір салты дағдыларын тиімді меңгеру, дене дамуы мен психологиялық денсаулықты сақтау, денсаулыққа зиян келтіретін факторларды анықтау біліктілігін ойдағыдай қалыптастыру үшін кеңістік орнату.

2021-2022 оқу жылына арналған тәрбие жұмысының жылдық жоспары 8 бағыт арқылы

жүзеге асырылды. Атап айтатын болсақ:

* Жаңа қазақстандық патриотизм мен азаматтыққа тәрбиелеу, құқықтық тәрбие.
* Рухани-танымдық тәрбие.
* Ұлттық тәрбие.
* Отбасылық тәрбие.
* Еңбек, экономикалық және экологиялық тәрбие.
* Көпмәдениетті және көркем-эстетикалық тәрбие.
* Зияткерлік тәрбие, ақпараттық мәдениетті тәрбиелеу.
* Дене тәрбиесі, салауатты өмір салты

Осы аталған бағыттар бойынша іс – шаралар жоспары құрылды, құрылған жоспар бойынша жұмыстар жүзеге асырылып отыр. Алғашқы қоңырауға арналған «Кел , балалар, оқылық!» салтанатты жиыны 1 сынып үшін ұйымдастырылды және «Әліппе» оқулығы салтанатты түрде табысталды. Ал 2-9 сыныптарда ҚР Тәуелсіздігінің 30 жылдығына арналған «Тәуелсіздік жетістіктері» атты тақырыбында ашық тәрбие сағаттары өткізілді.

Мектеп психологтардың ұйымдастыруымен «Жүрек» тренинг сабағы өткізілді. «Тарихқа тағзым» жобасы аясындағы танымдық шара, мұғалімдер мерекесіне орай «Ұстаздарға мың алғыс!» апталығы аясында бастауыш сыныптарда «Менің алғашқы ұстазым», 5-6 сыныптарда «Ұстазыма ыстық ықыласпен» сынып сағаты, 7-8 сыныптарда «Білім және жарық сыйлаушы», 9 сыныпта «Қалдырған ізің мәңгілік» ардагер ұстаздармен кездесу өткізілді. 5 қазан – «Қарты бар ел-қазыналы», «Қарттарым-асыл қазынам» тақырыбында тәрбие сағаттары өткізілді.

Тәуелсіздіктің 30 жылдығына орай 1-9 сыныптарда тәрбие сағаттары өткізіліп, видеороликтері әлеуметтік желіге жарияланды және мектеп оқушылары «Таза табиғат» ұлттық жобасына үлестерін қосты. Қамқоршылық кеңестің отырысы, «Мектеп өміріндегі ата-ананың ролі» тақырыбымен ата-аналар комитетінің отырысы, құқық бұзушылықтың алдын алу шаралары өткізілді. 1-9 сыныптарға «Туған өлке тарихына тағзым» тақырыбымен музей сабақтары, таным сағаттары өткізілді. «Жас Ұлан мен үшін...» челленджі ұйымдастырылды.

Құндылыққа негізделген тәрбие жобасына сәйкес әкелер «Еңбек еткен-мұратқа жеткен» тақырыбындағы еңбек адамдарымен кездесу ұйымдастырылды. Мектеп жанынан құрылған «Балдәурен» лагерінде мектеп директорының тәрбие ісі жөніндегі орынбасары А.Сембиева, тәлімгер Р.Аманкелдіқызының ұйымдастыруымен «Туған жерге саяхат», «Бала – өмірдің гүлі, көңілдің нұры», «Спорт – есірткіге қарсы», «Ертегілер еліне саяхат», «Көк тудың желбірегені», «Кел, шомылайық, балақай!», «Біз бақытты баламыз!», «Дәлме-дәл пародия кеші», «Өмірдің гүлі - балалар» тақырыбында іс-шаралар өткізілді. «Балдәурен» күндізгі-тынығу лагерінің тәрбиешілері «Туған жерге саяхат» айдары бойынша тынығушыларды балықшылар музейіне саяхатқа апарды. Сонымен қатар мектебімізде іске асырылып жатқан төрт жобамызбен жұмыс барысы үздіксіз жүргізілуде. Бұл жобалар:білім алушылардың өзін – өзі басқаруы -«Мектеп парламенті», «Ұшқыр ой» дебат қозғалысы аясындағы «Ұшқыр ой»дебат клубы және кітап оқуға негізделген «Оқуға құштар мектеп» пен өнер сахнасына бейімдейтін «Мектеп театры» жобасы. Осы жобалар бойынша жоспарлары құрылып, шаралар өткізілді.

**Өзін-өзі басқару ұйымының жоспарына** сәйкес «Балалар жылы» аясында, «Тәуелсіздікке-30 жыл» тақырыбымен, «30 игі іс жаса!», акциялары өткізіліп, парламент оқушыларының ақпараттық жұмыстары, хабарландыру, жарнамалары жасалынып, шаралар ұйымдастырылды. Мектеп қабырғасына мақалалары жарияланып, нәтижесі әлеуметтік желіге видеороликтер арқылы жарияланып отырды. Мектеп кітапханасын кітаптармен толтырып, игі іс жасап жарысып, барлық оқушылар белсене қатысты. «Қамқорлық» фракциясының «Жомарттық мекені», «Жақсылық жасап жарысайық!», «Мәдениет» және «Ақпарат» фракцияларының ұйымдастыруымен «Туған өлке тарихына тағзым» тақырыбымен музей сабақтары өткізілді. «Оқушы үні» жәшігі орнатылып, оқушылардың ұсыныс-пікірлері талданып, мектеп басшылары тарапынан ұсыныс пікірлеріне жауап берілді.

**«Ұшқыр ой" дебат клубының** жетекшісі Қ.Есентаев жетекшілігімен жоспарға сәйкес А.Байтұрсыновтың 150 жылдығына орай «Латын әліпбиі бізге керек пе?», «Мың мамандық бәрі бар, таңдап, талғап бірін ал» ашық сұхбат, «Сыбайлас жемқорлық -ғасыр дерті», «Қандай оқу тиімді: онлайн әлде оффлайн?», «Қазіргі қазақ жастары қандай?», «Ұлт болашағы- жастардың қолында», «Құқық бұзушылық пен заңды жауапкершілік», «Ғаламтордың пайдасы мен зияны» тақырыптарында мектепішілік дебат сайыстары өткізілді.

**«Театр жобасының»** жоспарына сәйкес «Менің сүйікті кейіпкерім» тақырыбында сайыс ұйымдастырылды. "Аққулар ұйықтағанда" поэмаларынан сахналық қойылым көрсетті. "Мектеп театры" үйірмесінің жетекшісі Р.Амангелдіқызының ұйымдастыруымен Алдар көсенің көңілді оқиғаларынан, "Сиқырлы қасық" ертегісінен сахналық қойылымдар көрсетілді. Сонымен қатар "Шалқан" ертегісі ағылшын тілінде сахналанды.

**Оқуға құштар мектеп жобасы** аясында оқу мәртебесін, оқу сауаттылығын және оқу сапасын арттыру, сондай-ақ жас ұрпақ бойында азаматтық және рухани -адамгершілік құндылықтарды қалыптастыру мақсатында "Бабалар үні" акциясы, «Бір ел – бір кітап» республикалық акциясы аясында қазақ әдебиетінің қазыналы туындыларын насихаттау, оқу мәдениетін қолдау және дамыту, жастарды рухани және патриоттық тәрбиеге баулу мақсатында кітап оқу, насихаттау шаралары жүргізілуде. «Тұғыры биік-Тәуелсіздік» көрмесі, «30 жылдыққа-30 кітап» акциясы, Ғ.Мүсіреповтің «Ұлпан» романын талқылауға арналған дөңгелек үстел, Ұлттың Ұлы ұстазы А.Байтұрсыновтың шығармаларына талдау жүргізілді. «Отбасыммен бірге оқимын» атты отбасылық оқу күні ұйымдастырылды. Ы.Алтынсариннің 180 жылғына орай «Ыбырай-ұлы тұлға», «Ұлы ағартушы», «Өнер - білім бар жұрттар», тақырыптарында тәрбие сағаттар өткізілді. Д.Қонаевтың 110 жылдығына орай «Дана тұлға, дара тұлға», Д.Қонаев-110 жаста», «Қонаев-ғасыр адамы», «Дәуір данасы» тақырыбында танымдық сағаттар ұйымдастырылды.